Па-другое, дзякуючы таму, што выцінанка мае вельмі выразныя, графічныя формы, яна з поспехам выкарыстоўваецца дызайнерамі ў рэкламнай, паліграфічнай, сувенірнай прадукцыі, пры стварэнні арыгінальнага адзення, вытворчасці цацак для дзяцей. Прыедзьце да нас бліжэй да Свята Божага Нараджэння, пад Новы год – убачыце, як навучыліся ўпрыгожваць вокны (асабліва!) мясцовыя жыхары, колькі ў іх выдумкі, творчых знаходак. Ды не толькі жылыя памяшканні ўпрыгожваюцца – агульна-адукацыйныя школы, іншыя навучальныя ўстановы, гандлёвыя кропкі. Сама я таксама ствараю выцінанкі на вокны ў выглядзе вітража, дапамагае старэйшая дачушка Сафія, яна ўжо на трэцім курсе ў нас вучыцца… Дарэчы, зараз на чытырох курсах аддзялення вучацца каля 50 студэнтаў, пасля заканчэння яны атрымоўваюць дыплом аб сярэдняй спецыяльнай мастацкай адукацыі.